शादी का झांसा देकर नाबालिग से अनाचार, जेल भेजा गया आराेपी
शादी का प्रलोभन देकर स्कूली छात्रा के साथ अनाचार करने वाले युवक को सिहावा पुलिस ने गिरफ्तार कर जेल भेज दिया है।
घटना सिहावा थाना क्षेत्र के ग्राम भुरसीडोंगरी की है। युवक रूपेंद्र (23) पिता बिदेसिंह ने 17 वर्षीय नाबालिग छात्रा को शादी का झांसा देकर फुसलाया और उसका शारीरिक शोषण करता रहा। 17 फरवरी को आरोपी नाबालिग को उकसाकर घर से भगा ले गया। छात्रा के लापता होने पर परिजनों ने मामले की सूचना सिहावा पुलिस को दी। इस बीच घर वाले भी लड़की की तलाश में लगे रहे कही पता न लगा। अंतत: सिहावा पुलिस ने आरोपी को उसके घर से दबोच लिया। सिहावा थाना प्रभारी नारायण सिंह ओटी ने बताया कि मुखबिर की सूचना पर आरोपी रूपेंद्र के घर पर दबिश देकर उसे उसे धारा 363, 366, 376, 6 पाॅक्सो एक्ट के तहत गिरफ्तार किया। वहीं नाबालिग छात्रा को उसके परिजनों को सौंप दिया गया है।
hin_Deva hin_Deva hin_Deva